Suvestinė redakcija nuo 2025-06-05 iki 2025-08-27

Sprendimas paskelbtas: TAR 2025-01-07, i. k. 2025-00141


VILNIAUS RAJONO SAVIVALDYBĖS TARYBA

SPRENDIMAS
DĖL VILNIAUS RAJONO SAVIVALDYBĖS GYVENTOJŲ MOKĖJIMO UŽ SOCIALINES PASLAUGAS TVARKOS APRAŠO PATVIRTINIMO


2024 m. gruodžio 20 d. Nr. T3-378

Vilnius



Vadovaudamasi Lietuvos Respublikos vietos savivaldos įstatymo 6 straipsnio 12 punktu, Lietuvos Respublikos socialinių paslaugų įstatymo 35 straipsnio 6, 9 dalimis, 41 straipsnio 3 dalimi, Mokėjimo už socialines paslaugas tvarkos aprašu, patvirtintu Lietuvos Respublikos socialinės apsaugos ir darbo ministro 2024 m. birželio 11 d. įsakymu Nr. A1-397 „Dėl Mokėjimo už socialines paslaugas tvarkos aprašo patvirtinimo“, Vilniaus rajono savivaldybės taryba  n u s p r e n d ž i a:
. Patvirtinti Vilniaus rajono savivaldybės gyventojų mokėjimo už socialines paslaugas tvarkos aprašą (pridedama).
. Pripažinti netekusiu galios Vilniaus rajono savivaldybės tarybos 2015 m. kovo  27 d. sprendimą Nr. T3-95 „Dėl Vilniaus rajono savivaldybės mokėjimo už socialines paslaugas tvarkos aprašo patvirtinimo“ su visais pakeitimais ir papildymais. 
. Šį sprendimą skelbti Teisės aktų registre ir Vilniaus rajono savivaldybės interneto svetainėje. 



Savivaldybės meras		                                                                  Robert Duchnevič


PATVIRTINTA
Vilniaus rajono savivaldybės tarybos 
2024 m. gruodžio 20 d. 
sprendimu Nr. T3-378



 SKYRIUS


. Vilniaus  rajono savivaldybės gyventojų mokėjimo už socialines paslaugas tvarkos aprašas (toliau – Tvarkos aprašas) reglamentuoja asmens (šeimos) mokėjimo už socialines paslaugas dydžius, atleidimo nuo mokėjimo už socialines paslaugas sąlygas ir atvejus, pagalbos pinigų dydžio nustatymą ir jų mokėjimą, asmens (šeimos) finansinių galimybių vertinimą, socialines paslaugas teikiančių įstaigų pasirinkimą.
. Tvarkos aprašas parengtas vadovaujantis Mokėjimo už socialines paslaugas tvarkos aprašu, patvirtintu Lietuvos Respublikos socialinės apsaugos ir darbo ministro 2024 m. birželio 11 d. įsakymu Nr. A1-397 „Dėl Mokėjimo už socialines paslaugas tvarkos aprašo patvirtinimo“ (toliau – Mokėjimo tvarka).
. Tvarkos apraše vartojamos sąvokos suprantamos taip, kaip jos apibrėžtos Lietuvos Respublikos civiliniame kodekse, Lietuvos Respublikos socialinių paslaugų įstatyme, Lietuvos Respublikos asmens su negalia teisių apsaugos pagrindų įstatyme, Lietuvos Respublikos vietos savivaldos įstatyme, Lietuvos Respublikos šeimynų įstatyme, Lietuvos Respublikos gyvenamosios vietos deklaravimo įstatyme.
. Tvarkos aprašas taikomas mokėjimui už tas socialines paslaugas, kurias planuoja ir Vilniaus rajono savivaldybės teritorijos gyventojams organizuoja Vilniaus rajono savivaldybės (toliau – Savivaldybė) meras ir kurios finansuojamos iš Savivaldybės biudžeto lėšų ar iš valstybės biudžeto dotacijų savivaldybių biudžetams. 
. Tais atvejais, kai socialinių paslaugų kaina viršija Savivaldybės tarybos nustatytą maksimalų socialinių paslaugų išlaidų finansavimo Savivaldybės teritorijos gyventojams dydį, šio dydžio ir socialinių paslaugų kainos skirtumas asmens (šeimos) pageidavimu mokamas paslaugas gaunančio asmens (jam atstovaujančio asmens) ir socialinių paslaugų įstaigos tarpusavio susitarimu.
. Tvarkos aprašas yra taikomas:
. asmenims, faktiškai gyvenantiems Savivaldybėje, – dėl bendrųjų socialinių paslaugų, socialinės priežiūros paslaugų, nesusijusių su apgyvendinimu, apmokėjimo, pagalbos pinigų mokėjimo;
. asmenims, deklaravusiems gyvenamąją vietą Savivaldybėje arba įtrauktiems į gyvenamosios vietos nedeklaravusių asmenų apskaitą, – dėl laikino atokvėpio paslaugos, socialinės priežiūros paslaugų, susijusių su apgyvendinimu, socialinės globos paslaugų apmokėjimo, išskyrus  Lietuvos Respublikos socialinių paslaugų įstatymo 19 straipsnio 2 dalies 3 punkte nurodytus atvejus, bei pagalbos pinigų mokėjimo;
. šeimynoms ir globos centrams (budintiems globotojams, nuolatiniams globotojams), kurių buveinė įregistruota Savivaldybės teritorijoje arba su kuriais Savivaldybė yra sudariusi paslaugų pirkimo sutartį.
. Asmens (šeimos) ir Savivaldybės administracijos teisės ir pareigos dėl mokėjimo už socialinės paslaugas reglamentuojamos rašytine Socialinių paslaugų teikimo ir finansavimo sutartimi (toliau – Sutartis):
. jei socialinių paslaugų įstaiga, socialines paslaugas teiksianti Savivaldybės gyventojui, nepavaldi Savivaldybei, trišalę Sutartį sudaro socialines paslaugas teiksianti Savivaldybės gyventojui socialinių paslaugų įstaiga, paslaugų gavėjas (arba jo globėjas, rūpintojas, aprūpintojas) ir Savivaldybės administracija vadovaujantis Savivaldybės mero nustatyta tvarka;
. jei socialinių paslaugų įstaiga, socialines paslaugas teiksianti Savivaldybės gyventojui, pavaldi Savivaldybei, dvišalę Sutartį sudaro socialines paslaugas teiksianti Savivaldybės gyventojui socialinių paslaugų įstaiga ir paslaugų gavėjas (arba jo globėjas, rūpintojas, aprūpintojas) vadovaujantis Savivaldybės mero nustatyta tvarka;
. jei socialinę paslaugą teiks fizinis asmuo, trišalę Sutartį sudaro Savivaldybės administracija, socialines paslaugas teiksiantis fizinis asmuo ir paslaugos gavėjas (arba jo globėjas, rūpintojas, aprūpintojas) vadovaujantis Savivaldybės mero nustatyta tvarka.
. Mokėjimo už socialines paslaugas dydis asmeniui (šeimai) nustatomas individualiai, atsižvelgiant į asmens (šeimos) finansines galimybes mokėti už socialines paslaugas ir asmeniui (šeimai) teikiamų socialinių paslaugų rūšį.
. Asmens (šeimos) mokėjimo už socialines paslaugas dydis gali būti nustatytas tik pinigine išraiška ir negali būti didesnis už asmeniui (šeimai) teikiamų socialinių paslaugų kainą.

 SKYRIUS 


. Nemokamai teikiamos:
. prevencinės socialinės paslaugos;
. bendrosios socialinės paslaugos: konsultavimas; tarpininkavimas ir atstovavimas; aprūpinimas būtiniausiais drabužiais ir avalyne, asmeninės higienos ir priežiūros paslaugų organizavimas, darbas su jaunimu gatvėje;
. bendrosios socialinės paslaugos – transporto organizavimas ir maitinimo organizavimas, teikiamos nemokamai asmeniui (šeimai), teisės aktų nustatyta tvarka gaunančiam (-iai) socialinę pašalpą, arba asmeniui (šeimai), kurio (-ios) pajamos (vidutinės šeimos pajamos, tenkančios vienam asmeniui) yra mažesnės kaip 2 valstybės remiamų pajamų (toliau – VRP) dydžiai, išskyrus socialinę riziką patiriančius suaugusius asmenis, ilgiau kaip mėnesį per kalendorinius metus gyvenančius socialinių paslaugų įstaigoje ir joje gaunančius socialinę priežiūrą, ir asmenis, gaunančius individualios pagalbos teikimo išlaidų kompensaciją, mokamą pagal Lietuvos Respublikos tikslinių kompensacijų įstatymą.
. Tais atvejais, kai asmuo, pageidaujantis gauti transporto paslaugas, ar jo globėjas, rūpintojas, aprūpintojas, prašyme nurodo, kad pajamos yra mažesnės kaip 2 VRP dydžiai, atliekamas asmens (šeimos) finansinių galimybių vertinimas.
. Mokėjimo už transporto organizavimo paslaugas dydis nustatomas ir apskaičiuojamas vadovaujantis Transporto organizavimo paslaugų teikimo Vilniaus rajono savivaldybėje tvarkos aprašu, patvirtintu Vilniaus rajono savivaldybės tarybos 2024 m. balandžio 26 sprendimu Nr. T3-95 „Dėl Transporto organizavimo paslaugų teikimo Vilniaus rajono savivaldybėje tvarkos aprašo patvirtinimo“.
. Atskaičius nustatytą asmens (šeimos) mokėjimo už transporto organizavimo, maitinimo organizavimo paslaugas ir (ar) socialinę priežiūrą dalį, asmens mėnesio pajamos (vidutinės šeimos pajamos, tenkančios vienam šeimos nariui per mėnesį) negali likti mažesnės kaip 2 valstybės remiamų pajamų dydžiai, o socialinę riziką patiriančio suaugusio asmens, ilgiau kaip mėnesį per kalendorinius metus gyvenančio socialinių paslaugų įstaigoje ir joje gaunančio socialinę priežiūrą, mėnesio pajamos negali likti mažesnės kaip 0,8 valstybės remiamų pajamų dydžio.

 SKYRIUS 


. Mokėjimo už socialinės priežiūros paslaugas dydis asmeniui (šeimai) nustatomas pagal asmens (šeimos) pajamas.
. Socialinės reabilitacijos asmenims su negalia bendruomenėje paslaugos, vaikų dienos socialinė priežiūra, socialinė priežiūra šeimoms, psichosocialinė pagalba (jeigu ji neteikiama su apgyvendinimu), pagalba globėjams (rūpintojams), budintiems ir nuolatiniams globotojams, įtėviams ir šeimynų dalyviams ar besirengiantiesiems jais tapti, socialinių dirbtuvių paslaugos, intensyvi krizių įveikimo pagalba (jeigu ji neteikiama su apgyvendinimu), palydėjimo paslauga jaunuoliams, psichologinė ir socialinė reabilitacija vaikams bendruomenėje, kurios finansuojamos iš Savivaldybės biudžeto lėšų ar iš valstybės biudžeto dotacijų Savivaldybių biudžetams arba iš Europos Sąjungos struktūrinių fondų lėšų, teikiamos nemokamai.
. Asmens (šeimos) mokėjimo dydis per mėnesį už apgyvendinimą savarankiško gyvenimo namuose, už intensyvią krizių įveikimo pagalbą su apgyvendinimu, už pagalbą į namus ir už apgyvendinimą apsaugotame būste, kai asmens (šeimos) mėnesio pajamos (vidutinės šeimos pajamos, tenkančios vienam šeimos nariui) yra:
. didesnės kaip 2 VRP dydžiai, bet mažesnės kaip 3 VRP dydžiai, – 5 procentai asmens (šeimos) pajamų;
. 3 VRP dydžiai arba didesnės už juos, bet mažesnės kaip 4 VRP dydžiai, – 10 procentų asmens (šeimos) pajamų;
. 4 VRP dydžiai arba didesnės už juos, bet mažesnės kaip 5 VRP dydžiai, – 15 procentų asmens (šeimos) pajamų;
. 5 VRP dydžiai arba didesnės, – 20 procentų asmens (šeimos) pajamų.
. Jeigu asmuo pagal Lietuvos Respublikos tikslinių kompensacijų įstatymą gauna individualios pagalbos teikimo išlaidų kompensaciją ar iki 2023 m. gruodžio 31 d. nustatyta tvarka paskirtą slaugos ar priežiūros (pagalbos) išlaidų tikslinę kompensaciją, mokėjimo už socialinės priežiūros paslaugas, nurodytas Tvarkos aprašo 16 punkte, dydis asmeniui nustatomas atsižvelgiant į šias kompensacijas ir yra:
. 40 procentų šios kompensacijos dydžio, jeigu šios paslaugos teikiamos asmeniui, kuriam nustatytas pirmo arba antro lygio individualios pagalbos teikimo išlaidų kompensacijos poreikis;
. 60 procentų šios kompensacijos dydžio, jeigu šios paslaugos teikiamos asmeniui, kuriam nustatytas trečio arba ketvirto lygio individualios pagalbos teikimo išlaidų kompensacijos poreikis.
. Kai asmuo gydomas stacionariose gydymo ar reabilitacijos įstaigose, jis yra atleidžiamas nuo mokėjimo už socialinės priežiūros paslaugas proporcingai gydymosi laikui.
. Mokėjimo už apgyvendinimo nakvynės namuose paslaugą dydis yra 20 procentų  1 VRP dydžio per mėnesį.
. Krizių atvejais, kai asmuo (šeima) patiria fizinį ar psichologinį smurtą arba kyla grėsmė jo (jos) fiziniam ar emociniam saugumui, sveikatai ar gyvybei, asmens (šeimos) rašytiniu prašymu atleidžiamas (-a) nuo mokėjimo už socialinės priežiūros paslaugas 7 pirmąsias kalendorines dienas.
. Asmuo (šeima) atleidžiamas (-a) nuo mokėjimo už socialinės priežiūros paslaugas, susijusias su apgyvendinimu, jo pateiktame prašyme nurodytam terminui, bet ne ilgiau nei 30 kalendorinių dienų, vadovaujantis Vilniaus rajono savivaldybės administracijos Socialinės gerovės skyriaus (toliau – Skyrius) valstybės tarnautojo ar darbuotojo, dirbančio pagal darbo sutartį, siūlymu, Skyriaus vedėjo arba įgalioto Skyriaus valstybės tarnautojo sprendimu šiais atvejais: 
Punkto pakeitimai:
Nr. T3-153(1.6 E),
2025-05-30,
paskelbta TAR 2025-06-04, i. k. 2025-10140            
. krizių atvejais, kai socialinę riziką patiriantis suaugęs asmuo patiria fizinį ar psichologinį smurtą arba kyla grėsmė jo fiziniam ar emociniam saugumui, sveikatai ar gyvybei;
. asmens turto praradimo dėl stichinės nelaimės, gaisro ar vagystės atveju.
. Savarankiško gyvenimo namų gyventojai, padovanoję savo būstą Savivaldybei, nuo mokėjimo už šias socialinės priežiūros paslaugas yra atleidžiami. Socialinės priežiūros paslaugų teikimo išlaidos dengiamos Savivaldybės biudžeto lėšomis.
. Mokėjimo už trumpiau nei vieną kalendorinį mėnesį, ne visą dieną ar trumpiau nei nustatyta maksimali galima socialinės priežiūros paslaugų teikimo trukmė teikiamas socialinės priežiūros paslaugas dydis nustatomas proporcingai teikiamų socialinės priežiūros paslaugų trukmei.
. Skyriaus vedėjo arba įgalioto Skyriaus valstybės tarnautojo sprendimu, esant asmens, jo globėjo (rūpintojo, aprūpintojo) ar įstaigos teikiančios socialines paslaugas motyvuotam prašymui, asmenį nuo mokamos dalies atleidžia:
. iki 3 mėnesių patyrus gaisro, stichinės nelaimės ar kitus nuostolius;
. iki 12 mėnesių sunkios ligos atveju, kai sunkiai sergantis socialinių paslaugų gavėjas gydymosi metu patiria neplanuotas išlaidas vaistams ir kitoms reikmėms;
. šio Tvarkos aprašo 20 ir 21 punktuose numatytais atvejais ir terminais.
. Asmuo, pageidaujantis kartotinai gauti socialinės priežiūros paslaugas, turi būti atsiskaitęs su socialinių paslaugų įstaiga už anksčiau teiktas paslaugas.
. Asmeniui (šeimai), teisės aktų nustatyta tvarka gaunančiam (-iai) socialinę pašalpą, arba asmeniui (šeimai), kurio (-ios) mėnesio pajamos (vidutinės šeimos pajamos, tenkančios vienam šeimos nariui) yra mažesnės kaip 2 VRP dydžiai, socialinė priežiūra teikiama nemokamai, išskyrus socialinę riziką patiriančius suaugusius asmenis, ilgiau kaip mėnesį per kalendorinius metus gyvenančius socialinių paslaugų įstaigoje ir joje gaunančius socialinę priežiūrą, ir asmenis, gaunančius individualios pagalbos teikimo išlaidų kompensaciją, mokamą pagal Lietuvos Respublikos tikslinių kompensacijų įstatymą.
. Atskaičius nustatytą asmens (šeimos) mokėjimo už socialinę priežiūrą dalį, asmens mėnesio pajamos (vidutinės šeimos pajamos, tenkančios vienam šeimos nariui) negali likti mažesnės kaip 2 VRP dydžiai, išskyrus asmenis, gaunančius individualios pagalbos teikimo išlaidų kompensaciją, o socialinę riziką patiriančio suaugusio asmens, ilgiau kaip mėnesį per kalendorinius metus gyvenančio socialinių paslaugų įstaigoje ir joje gaunančio socialinę priežiūrą, mėnesio pajamos negali likti mažesnės nei 0,8 VRP.

 SKYRIUS


. Mokėjimo už dienos socialinę globą dydis nustatomas atsižvelgiant į asmens pajamas.
. Jeigu asmuo pagal Lietuvos Respublikos tikslinių kompensacijų įstatymą gauna (arba negauna, bet jam yra paskirta) individualios pagalbos teikimo išlaidų kompensaciją ar iki 2023 m. gruodžio 31 d. nustatyta tvarka paskirtą slaugos ar priežiūros (pagalbos) išlaidų tikslinę kompensaciją, mokėjimo už dienos socialinę globą dydis asmeniui nustatomas atsižvelgiant į šias kompensacijas ir yra:
. 40 procentų šios kompensacijos dydžio, jeigu šios paslaugos teikiamos asmeniui, kuriam nustatytas pirmo arba antro lygio individualios pagalbos teikimo išlaidų kompensacijos poreikis;
. 60 procentų šios kompensacijos dydžio, jeigu šios paslaugos teikiamos asmeniui, kuriam nustatytas trečio arba ketvirto lygio individualios pagalbos teikimo išlaidų kompensacijos poreikis.
. Jeigu asmuo pagal Lietuvos Respublikos tikslinių kompensacijų įstatymą negauna (nėra skirta) individualios pagalbos teikimo išlaidų kompensacijos ar iki 2023 m. gruodžio 31 d. nustatyta tvarka paskirtos slaugos ar priežiūros (pagalbos) išlaidų tikslinės kompensacijos, asmens mokėjimo už vieną kalendorinį mėnesį teikiamą dienos socialinę globą dydis yra:
. asmens, kurio mėnesio pajamos yra mažesnės kaip 2 VRP dydžiai, – 10 procentų asmens pajamų;
. asmens, kurio mėnesio pajamos yra 2 VRP dydžiai arba didesnės už juos, bet mažesnės kaip 3 VRP dydžiai, – 15 procentų asmens pajamų;
. asmens, kurio mėnesio pajamos yra 3 VRP dydžiai arba didesnės, – 20 procentų asmens pajamų.
. Savivaldybės maksimalus dienos socialinės globos:
. asmens namuose išlaidų finansavimo dydis yra 0,2 BSI už valandą;
. institucijoje išlaidų finansavimo dydis yra 30 BSI už mėnesį.
. Skirtumas tarp socialinės globos kainos ir asmens mokėjimo už dienos socialinės globos paslaugas dydžio apmokamas iš Savivaldybės biudžeto lėšų arba Savivaldybės biudžetui skiriamų Lietuvos Respublikos valstybės biudžeto dotacijų socialinėms paslaugoms teikti, bet ne daugiau nei Tvarkos apraše nustatytas maksimalus dienos socialinės globos išlaidų finansavimo dydis.
. Mokėjimo už vieną kalendorinį mėnesį teikiamą dienos socialinę globą dydis asmeniui nustatomas proporcingai jam skirtos dienos socialinės globos trukmei, atsižvelgiant į maksimalią galimą dienos socialinės globos trukmę, nurodytą Socialinių paslaugų kataloge. 
Punkto pakeitimai:
Nr. T3-153(1.6 E),
2025-05-30,
paskelbta TAR 2025-06-04, i. k. 2025-10140            

. Mokėjimo už trumpiau nei vieną kalendorinį mėnesį teikiamą dienos socialinę globą institucijoje dydis asmeniui nustatomas proporcingai jam teikiamos dienos socialinės globos trukmei. 
. Jei asmuo, gaunantis dienos socialinę globą dienos socialinės globos centre, maitinasi savo lėšomis, mokėjimo už dienos socialinę globą dydis mažinamas Skyriaus vedėjo arba įgalioto Skyriaus valstybės tarnautojo sprendimu proporcingai tiek, kiek sumažėja socialinės globos kaina, kai į ją neįskaičiuojamos maitinimosi išlaidos pagal sveikatos apsaugos ministro nustatytas rekomenduojamas paros maistinių medžiagų ir energijos normas. 
Punkto pakeitimai:
Nr. T3-153(1.6 E),
2025-05-30,
paskelbta TAR 2025-06-04, i. k. 2025-10140            

. Skyriaus vedėjas arba įgaliotas Skyriaus valstybės tarnautojas asmenį nuo jo mokamos dalies, neviršijančios Tvarkos apraše nustatyto maksimalaus socialinės globos išlaidų finansavimo dydžio sumos, atleidžia: 
. iki 3 mėnesių patyrus gaisro, stichinės nelaimės ar kitus nuostolius;
. iki 12 mėnesių sunkios ligos atveju, kai sunkiai sergantis socialinių paslaugų gavėjas gydymosi metu patiria neplanuotas išlaidas vaistams ir kitoms reikmėms.
. neterminuotai, kai dienos socialinės globos centre nėra organizuojamas maitinimas iš dienos socialinės globos centro lėšų bei asmens mokama dalis neviršija 1 VRP ir jis maitinasi savo lėšomis, neviršijant Tvarkos apraše nustatyto maksimalaus dienos socialinės globos išlaidų finansavimo dydžio sumos. 
Papildyta papunkčiu:
Nr. T3-153(1.6 E),
2025-05-30,
paskelbta TAR 2025-06-04, i. k. 2025-10140        

 SKYRIUS


. Mokėjimo už trumpalaikę socialinę globą dydis nustatomas atsižvelgiant į asmens pajamas. 
. Asmens mokėjimo už vieną kalendorinį mėnesį teikiamą trumpalaikę socialinę globą dydis yra 80 procentų asmens pajamų. Jeigu asmuo pagal Lietuvos Respublikos tikslinių kompensacijų įstatymą gauna individualios pagalbos teikimo išlaidų kompensaciją ar iki 2023 m. gruodžio 31 d. nustatyta tvarka paskirtą slaugos ar priežiūros (pagalbos) išlaidų tikslinę kompensaciją, visa šios kompensacijos suma (100 procentų) skiriama trumpalaikės socialinės globos išlaidoms padengti. 
. Mokėjimo už trumpiau nei vieną kalendorinį mėnesį ar ne visą parą teikiamą trumpalaikę socialinę globą dydis nustatomas proporcingai teikiamos trumpalaikės socialinės globos trukmei.
. Krizių atvejais, kai socialinę riziką patiriantis suaugęs asmuo patiria fizinį ar psichologinį smurtą arba kyla grėsmė jo fiziniam ar emociniam saugumu, sveikatai ar gyvybei, jo rašytiniu prašymu atleidžiamas nuo mokėjimo už trumpalaikę socialinę globą 30 kalendorinių dienų.
. Mokėjimo už ilgalaikę socialinę globą suaugusiam asmeniui dydis per mėnesį yra 80 procentų asmens pajamų, o tais atvejais, kai asmuo pradėjo gauti ilgalaikę socialinę globą po 2007 m. sausio 1 d., – atsižvelgiama ir į asmens turtą, jeigu asmens turto vertė yra didesnė už jo gyvenamosios vietos savivaldybėje nustatytą turto vertės normatyvą. Jeigu asmuo pagal Lietuvos Respublikos tikslinių kompensacijų įstatymą gauna individualios pagalbos teikimo išlaidų kompensaciją ar iki 2023 m. gruodžio 31 d. nustatyta tvarka paskirtą slaugos ar priežiūros (pagalbos) išlaidų tikslinę kompensaciją, visa šios kompensacijos suma (100 procentų) skiriama ilgalaikės socialinės globos išlaidoms padengti.
. Jeigu suaugusio asmens, pradėjusio gauti ilgalaikę socialinę globą po 2007 m. sausio 1 d., turto vertė yra didesnė už jo gyvenamosios vietos savivaldybėje nustatytą turto vertės normatyvą, mokėjimo už šiam asmeniui teikiamą ilgalaikę socialinę globą dydis per mėnesį padidėja vienu procentu, skaičiuojant nuo jo turto vertės, viršijančios šį normatyvą.
. Asmenys, padovanoję savo būstą Savivaldybei, nuo mokėjimo už ilgalaikės socialinės globos paslaugas yra atleidžiami. Šiems asmenims ilgalaikė socialinė globa suteikiama išimties (prioriteto) tvarka. Šiame punkte nurodytu atveju ilgalaikės socialinės globos paslaugų teikimo išlaidos padengiamos iš Savivaldybės biudžeto lėšų arba Savivaldybės biudžetui skiriamų Lietuvos Respublikos valstybės biudžeto dotacijų socialinėms paslaugoms teikti. 
. Mokėjimo už ilgalaikę socialinę globą vaikui su negalia dydis nustatomas neatsižvelgiant į jo turtą ir yra 80 procentų vaiko pajamų. Trumpalaikė ir ilgalaikė socialinė globa likusiam be tėvų globos vaikui ir socialinę riziką patiriančiam vaikui teikiama nemokamai.
. Savivaldybės maksimalus trumpalaikės ir ilgalaikės socialinės globos išlaidų finansavimo dydis per mėnesį yra: 
. socialinės globos namuose – 22 BSI asmenims su negalia, 26 BSI asmenims su sunkia negalia;
. stacionarinėse ilgalaikės priežiūros įstaigose – 22 BSI asmenims su negalia, 26 BSI asmenims su sunkia negalia;
. grupinio gyvenimo namuose – 24 BSI asmenims su negalia, 27 BSI asmenims su sunkia negalia;
. bendro gyvenimo namuose – 51 BSI asmenims su sunkia negalia;
. šeimynose – 30 BSI;
. šeiminiuose namuose – 28 BSI.
. Skirtumas tarp socialinės globos kainos ir asmens mokėjimo už trumpalaikės, ilgalaikės socialinės globos paslaugas dydžio apmokamas iš Savivaldybės biudžeto lėšų arba Savivaldybės biudžetui skiriamų Lietuvos Respublikos valstybės biudžeto dotacijų socialinėms paslaugoms teikti, bet ne daugiau nei  Tvarkos apraše nustatytas maksimalus trumpalaikės, ilgalaikės socialinės globos išlaidų finansavimo dydis.
. Jeigu asmuo, gyvenantis socialinės globos įstaigoje, dienos metu gauna dienos socialinės globos paslaugas kitoje dienos socialinės globos įstaigoje, jis socialinės globos įstaigai moka nustatyto dydžio mokestį už ilgalaikę socialinę globą. Ilgalaikės socialinės globos įstaiga perveda dienos socialinės globos įstaigos apskaičiuoto dydžio mokestį dienos socialinės globos įstaigai už asmeniui teikiamas dienos socialinės globos paslaugas.
. Asmeniui, laikinai socialinės apsaugos ir darbo ministro nustatyta tvarka išvykusiam iš ilgalaikę socialinę globą teikiančios socialinių paslaugų įstaigos, mokėjimo už ilgalaikę socialinę globą dydis sumažinamas – už laiką nuo ketvirtos paros, skaičiuojamos nuo paros, kai asmuo išvykęs, asmuo moka 30 procentų jam nustatyto mokėjimo dydžio. Už 3 pirmąsias paras, skaičiuojamas nuo asmens išvykimo paros (įskaitant ir tuos atvejus, kai asmuo išvyksta trumpiau kaip 3 paroms), mokėjimo už ilgalaikę socialinę globą dydis nemažinamas. Laikas, kai asmuo laikomas išvykusiu, pradedamas skaičiuoti nuo kitos paros, einančios po išvykimo paros.
. Nuo skirtumo tarp įstaigos trumpalaikės ar ilgalaikės socialinės globos kainos ir asmens mokamos dalies, neviršijančios Tvarkos apraše nustatyto maksimalaus socialinės globos išlaidų finansavimo dydžio sumos, Skyriaus valstybės tarnautojo ar darbuotojo, dirbančio pagal darbo sutartį, siūlymu Skyriaus vedėjas arba įgaliotas Skyriaus valstybės tarnautojas, esant asmens, jo globėjo (rūpintojo, aprūpintojo) ar įstaigos motyvuotam prašymui: 
. asmens mokamą dalį sumažina, kai:
. jam būtinos trumpalaikės ar ilgalaikės socialinės globos paslaugos, o jo turto vertė viršija nustatytą turto vertės normatyvą ir asmeniui neužtenka jo gaunamų pajamų susimokėti už trumpalaikės ar ilgalaikės socialinės globos paslaugas:
. asmuo pats nesugeba pasirūpinti turimo turto pardavimu, nėra giminaičių ar kitų suinteresuotų asmenų, kurie galėtų rūpintis asmens turimu turtu (statiniais, žeme ir kt.); 
. turtas yra nelikvidus (statiniai apgriuvę, labai blogos būklės, žemė toli nuo socialinės infrastruktūros  ir kt.);
. mokėjimas Tvarkos aprašo 49.1.1.1 ir 49.1.1.2 papunkčiuose numatytais atvejais už trumpalaikę ar ilgalaikę socialinę globą mažinamas mokėjimo už trumpalaikės ar ilgalaikės socialinės globos  paslaugas dalimi, apskaičiuota nuo turto vertės, viršijančios nustatytą turto vertės normatyvą visam paslaugos teikimo laikotarpiui gavus Savivaldybės seniūnijos buities ir gyvenimo sąlygų patikrinimo aktą su išvadomis ir siūlymu;
. asmens pajamų nepakanka jo nepilnamečiam (-iams) vaikui (-ams) priteistam išlaikymui mokėti. Šiuo atveju mokėjimas mažinamas nepilnamečiam (-iams) vaikui (-ams) priteisto išlaikymo dalimi, bet ne ilgiau, nei iki nepilnamečio (-ių) vaiko (-ų) pilnametystės;
. asmenį nuo mokamos dalies iki 3 kalendorinių mėnesių atleidžia, kai jis patyrė gaisro, stichinės nelaimės ar kitus nuostolius.

 SKYRIUS


. Mokėjimo už laikino atokvėpio paslaugą dydis nustatomas atsižvelgiant į individualios pagalbos teikimo išlaidų kompensaciją ar iki 2023 m. gruodžio 31 d. nustatyta tvarka paskirtą slaugos ar priežiūros (pagalbos) išlaidų tikslinę kompensaciją, mokamą pagal Tikslinių kompensacijų įstatymą laikino atokvėpio paslaugos gavėjo prižiūrimam asmeniui.
. Mokėjimo už laikino atokvėpio paslaugą dydis per mėnesį yra:
. ne didesnis nei 40 procentų individualios pagalbos teikimo išlaidų kompensacijos, mokamos pagal Lietuvos Respublikos tikslinių kompensacijų įstatymą laikino atokvėpio paslaugos gavėjo prižiūrimam asmeniui, kuriam nustatytas pirmo arba antro lygio individualios pagalbos teikimo išlaidų kompensacijos poreikis, dydžio;
. ne didesnis nei 60 procentų individualios pagalbos teikimo išlaidų kompensacijos, mokamos pagal Lietuvos Respublikos tikslinių kompensacijų įstatymą laikino atokvėpio paslaugos gavėjo prižiūrimam asmeniui, kuriam nustatytas trečio arba ketvirto lygio individualios pagalbos teikimo išlaidų kompensacijos poreikis, dydžio.
. Mokėjimo už laikino atokvėpio paslaugą, teikiamą trumpiau nei nustatyta maksimali galima laikino atokvėpio paslaugos teikimo trukmė, dydis nustatomas proporcingai teikiamos paslaugos laikino atokvėpio paslaugos trukmei.
. Krizių atvejais, kai asmuo (šeima) patiria fizinį ar psichologinį smurtą arba kyla grėsmė jo (jos) fiziniam ar emociniam saugumui, sveikatai ar gyvybei, visam paslaugos teikimo laikotarpiui nuo laikino atokvėpio paslaugos apskaičiuotos asmens mokamos dalies atleidžia Skyriaus valstybės tarnautojo ar darbuotojo, dirbančio pagal darbo sutartį, siūlymu Skyriaus vedėjas arba įgaliotas Skyriaus valstybės tarnautojas esant asmenį prižiūrinčio asmens raštiškam motyvuotam prašymui. 

 SKYRIUS


. Pagalbos pinigų rūšys:
. periodinė piniginė išmoka mokama asmeniui (šeimai), šeimynai už vaikų globą (rūpybą), budinčiam globotojui ar nuolatiniam globotojui per globos centrą už vaikų priežiūrą;
. vienkartinė vaiko įsikūrimo išmoka mokama budinčiam globotojui ar nuolatiniam globotojui per globos centrą, globojamo (rūpinamo) vaiko gyvenamajai erdvei sukurti ir būtiniausioms reikmėms įsigyti. 
Papunkčio pakeitimai:
Nr. T3-153(1.6 E),
2025-05-30,
paskelbta TAR 2025-06-04, i. k. 2025-10140            

. Socialinės paslaugos gali būti keičiamos į pagalbos pinigus, kuriais asmuo (šeima) susimoka už pagalbą, analogišką bendrosioms socialinėms paslaugoms ar socialinės priežiūros paslaugoms, tik su asmens (šeimos) raštišku sutikimu, pateiktu Skyriui.
. Pagalbos pinigų suma asmeniui (šeimai) negali būti didesnė už bendrųjų socialinių paslaugų, socialinės priežiūros paslaugų, kurių poreikis asmeniui (šeimai) nustatytas, kainą. 
. Pagalbos pinigai asmeniui (šeimai) skiriami, jų dydis, mokėjimo terminas nustatomas Skyriaus vedėjo arba įgalioto Skyriaus valstybės tarnautojo sprendimu. 
Punkto pakeitimai:
Nr. T3-153(1.6 E),
2025-05-30,
paskelbta TAR 2025-06-04, i. k. 2025-10140            

. Pagalbos pinigai skiriami:
. asmeniui (šeimai), kuriais asmuo (šeima) susimoka už pagalbą, analogišką bendrosioms socialinėms paslaugoms ar socialinės priežiūros paslaugoms;
. globėjams (rūpintojams), kurių globojamiems (rūpinamiems) vaikams globa (rūpyba) po 2007 m. sausio 1 d. nustatyta Valstybės vaiko teisių ir įvaikinimo tarnybos prie Socialinės apsaugos ir darbo ministerijos Vilniaus apskrities vaiko teisių apsaugos Vilniaus rajone teikimu. Kai globojamam (rūpinamam) vaikui globa (rūpyba) nustatyta ne Valstybinės vaiko teisių ir įvaikinimo tarnybos prie Socialinės apsaugos ir darbo ministerijos Vilniaus apskrities vaiko teisių apsaugos Vilniaus rajone teikimu, pagalbos pinigai skiriami, jei: 
Papunkčio pakeitimai:
Nr. T3-153(1.6 E),
2025-05-30,
paskelbta TAR 2025-06-04, i. k. 2025-10140            

. globėjo (rūpintojo) deklaruota vieta yra Vilniaus rajono savivaldybėje
Papildyta papunkčiu:
Nr. T3-153(1.6 E),
2025-05-30,
paskelbta TAR 2025-06-04, i. k. 2025-10140        

. globėjas (rūpintojas) įtrauktas į gyvenamosios vietos neturinčių asmenų apskaitą Savivaldybėje ir (arba) nedeklaravęs gyvenamosios vietos ir neįtrauktas į gyvenamosios vietos neturinčių asmenų apskaitą Savivaldybėje, tačiau faktiškai gyvena Savivaldybės teritorijoje
Papildyta papunkčiu:
Nr. T3-153(1.6 E),
2025-05-30,
paskelbta TAR 2025-06-04, i. k. 2025-10140        

.  globėjui (rūpintojui) pagalbos pinigai nemokami kitoje savivaldybėje. 
Papildyta papunkčiu:
Nr. T3-153(1.6 E),
2025-05-30,
paskelbta TAR 2025-06-04, i. k. 2025-10140        

. globėjams (rūpintojams), kurių globojamiems (rūpinamiems) vaikams globa (rūpyba) nustatyta iki 2006 m. gruodžio 31 d. ir kurie deklaravę gyvenamąją vietą ar įtraukti į gyvenamosios vietos neturinčių asmenų apskaitą Savivaldybėje ir (arba) nedeklaravę gyvenamosios vietos ir neįtraukti į gyvenamosios vietos neturinčių asmenų apskaitą Savivaldybėje, tačiau faktiškai gyvena Savivaldybės teritorijoje;
. šeimynoms, budinčiam globotojui ar nuolatiniam globotojui per globos centrą, kurių buveinė įregistruota Savivaldybės teritorijoje arba su kuriais Savivaldybė yra sudariusi paslaugų teikimo sutartį.
. Pagalbos pinigų, skirtų asmeniui (šeimai) susimokėti už pagalbą, analogišką bendrosioms socialinėms paslaugoms ar socialinės priežiūros paslaugoms, naudojimą pagal paskirtį prižiūri ir kontroliuoja Skyrius. Skyrius nustatęs, kad pagalbos pinigai naudojami ne pagal paskirtį:
. per 3 darbo dienas nuo informacijos gavimo dienos nutraukia pagalbos pinigų mokėjimą asmeniui (šeimai) ir užtikrina jam (jai) bendrųjų socialinių paslaugų ar socialinės priežiūros paslaugų teikimą;
. per 5 darbo dienas nuo informacijos gavimo dienos registruotu laišku išsiunčia reikalavimą asmeniui (šeimai), kuriam (-iai)  buvo mokami pagalbos pinigai, grąžinti neteisėtai gautus pagalbos pinigus (toliau – reikalavimas). Asmuo (šeima), gavęs (-usi) reikalavimą, ne vėliau kaip per 10 darbo dienų nuo reikalavimo gavimo dienos grąžina permoką arba pateikia prašymą leisti neteisėtai gautus pinigus sumokėti dalimis pagal asmens (šeimos)  pateiktą ir su  Skyriumi suderintą grafiką. Neteisėtai išmokėti pagalbos pinigai Skyriaus reikalavimu grąžinami asmeniui (šeimai) pervedant visą neteisėtai išmokėtų pagalbos pinigų sumą į nurodytą Savivaldybės administracijos sąskaitą banke. Asmeniui (šeimai) negrąžinus neteisėtai išmokėtų pagalbos pinigų, neteisėtai išmokėti pagalbos pinigai išieškomi teismine tvarka.
. Pagalbos pinigų dydžiai:
. šeimai (asmeniui) už vaikų globą (rūpybą) per mėnesį skiriama periodinė piniginė išmoka: 
Papunkčio pakeitimai:
Nr. T3-153(1.6 E),
2025-05-30,
paskelbta TAR 2025-06-04, i. k. 2025-10140            
. už vieno vaiko iki 18 metų ir vyresnio, jeigu jis ir toliau gyvena pas buvusį globėją (rūpintoją) ir mokosi pagal bendrojo ugdymo programą, baigiamaisiais mokymosi metais mokami iki tų metų rugsėjo 1 dienos, o jeigu mokosi pagal formaliojo profesinio mokymo programą (taip pat ir asmeniui, kurio mokymą pagal bendrojo ugdymo programą kartu su profesinio ugdymo programa vykdo profesinio mokymo teikėjai) ar studijuoja aukštojoje mokykloje pagal nuolatinės studijų formos programą, iki mokymosi ar studijų pagal šias programas baigimo dienos, bet ne ilgiau, iki jam sukaks 24 metai, globą (rūpybą), – 4 BSI dydžių suma; 
Papunkčio pakeitimai:
Nr. T3-153(1.6 E),
2025-05-30,
paskelbta TAR 2025-06-04, i. k. 2025-10140            

. už dviejų vaikų iki 18 metų ir vyresnių, jeigu jie ir toliau gyvena pas buvusį globėją (rūpintoją) ir mokosi pagal bendrojo ugdymo programą, baigiamaisiais mokymosi metais mokami iki tų metų rugsėjo 1 dienos, o jeigu mokosi pagal formaliojo profesinio mokymo programą (taip pat ir asmeniui, kurio mokymą pagal bendrojo ugdymo programą kartu su profesinio ugdymo programa vykdo profesinio mokymo teikėjai) ar studijuoja aukštojoje mokykloje pagal nuolatinės studijų formos programą, iki mokymosi ar studijų pagal šias programas baigimo dienos, bet ne ilgiau, iki jam sukaks 24 metai, globą (rūpybą), – 6 BSI dydžių suma; 
Papunkčio pakeitimai:
Nr. T3-153(1.6 E),
2025-05-30,
paskelbta TAR 2025-06-04, i. k. 2025-10140            

. už trijų ir daugiau vaikų iki 18 metų ir vyresnių, jeigu jie ir toliau gyvena pas buvusį globėją (rūpintoją) ir mokosi pagal bendrojo ugdymo programą, baigiamaisiais mokymosi metais mokami iki tų metų rugsėjo 1 dienos, o jeigu mokosi pagal formaliojo profesinio mokymo programą (taip pat ir asmeniui, kurio mokymą pagal bendrojo ugdymo programą kartu su profesinio ugdymo programa vykdo profesinio mokymo teikėjai) ar studijuoja aukštojoje mokykloje pagal nuolatinės studijų formos programą, iki mokymosi ar studijų pagal šias programas baigimo dienos, bet ne ilgiau, iki jam sukaks 24 metai, globą (rūpybą), – 9 BSI dydžių suma; 
Papunkčio pakeitimai:
Nr. T3-153(1.6 E),
2025-05-30,
paskelbta TAR 2025-06-04, i. k. 2025-10140            

. šeimai (asmeniui) už vaikų iki 3 metų amžiaus globą (rūpybą) periodinė pagalbos pinigų suma papildomai didinama 1 BSI dydžiu per mėnesį. 
Papildyta papunkčiu:
Nr. T3-153(1.6 E),
2025-05-30,
paskelbta TAR 2025-06-04, i. k. 2025-10140        

. 4 BSI dydžio periodinė išmoka skiriama už kiekvieną budinčio globotojo prižiūrimą vaiką, iki jam sukaks 18 metų. 
Papunkčio pakeitimai:
Nr. T3-153(1.6 E),
2025-05-30,
paskelbta TAR 2025-06-04, i. k. 2025-10140            

. 4 BSI dydžio periodinė išmoka skiriama už kiekvieną šeimynoje ar nuolatinio globotojo per globos centrą apgyvendintą vaiką, jeigu jis ir toliau gyvena šeimynoje ar pas nuolatinį globotoją per globos centrą ir mokosi pagal bendrojo ugdymo programą, baigiamaisiais mokymosi metais mokami iki tų metų rugsėjo 1 dienos, o jeigu mokosi pagal formaliojo profesinio mokymo programą (taip pat ir asmeniui, kurio mokymą pagal bendrojo ugdymo programą kartu su profesinio ugdymo programa vykdo profesinio mokymo teikėjai) ar studijuoja aukštojoje mokykloje pagal nuolatinės studijų formos programą, iki mokymosi ar studijų pagal šias programas baigimo dienos, bet ne ilgiau, iki jam sukaks 24 metai. 
Papunkčio pakeitimai:
Nr. T3-153(1.6 E),
2025-05-30,
paskelbta TAR 2025-06-04, i. k. 2025-10140            

. 8 BSI dydžio vienkartinė įsikūrimo parama vaiko apgyvendinimui skirtai vietai įkurti. Parama naudojama vaiko gyvenimo sąlygoms pritaikyti, įsigyti būtiniausiems daiktams, namų apyvokos reikmenims, taip pat kitoms einamosioms išlaidoms, susijusioms su globojamo (rūpinamo) vaiko poreikių tenkinimu. Ji mokama už kiekvieną įkurtą vaikui apgyvendinti skirtą vietą pas budintį globotoją ar nuolatinį globotoją per globos centrą ir pervedama ne vėliau kaip per 14 darbo dienų nuo jos įrengimo. Vienkartinė įsikūrimo parama grąžinama, jeigu sutartis su budinčiu globotoju ar nuolatiniu globotoju per globos centrą nutraukiama nepraėjus trijų mėnesių nuo sutarties pasirašymo dienos laikotarpiui. 
Papunkčio pakeitimai:
Nr. T3-153(1.6 E),
2025-05-30,
paskelbta TAR 2025-06-04, i. k. 2025-10140            

. Periodinės pagalbos pinigų skyrimo dydis už ne visą mėnesį teikiamą globą (rūpybą) ar priežiūrą nustatomas proporcingai teikiamos globos (rūpybos) ar vaiko priežiūros trukmei.

 SKYRIUS


. Asmens (šeimos) finansinės galimybės mokėti už socialines paslaugas vertinamos ir apskaičiuojamos nustačius asmens (šeimos) socialinių paslaugų poreikį. Išskirtiniais atvejais, kai socialinės paslaugos asmeniui (šeimai) skiriamos siekiant išvengti grėsmės asmens (šeimos) fiziniam ir emociniam saugumui, sveikatai ar gyvybei, asmens (šeimos) finansinės galimybės vertinamos po to, kai nustatomas asmens (šeimos) socialinių paslaugų poreikis ir jam (jai) skiriamos socialinės paslaugos.
. Asmens (šeimos) finansines galimybes vertina Skyriaus valstybės tarnautojas ar darbuotojas, dirbantis pagal darbo sutartį, vadovaudamasis Lietuvos Respublikos socialinių paslaugų įstatymo ir Mokėjimo tvarkos VIII–X skyrių nuostatomis.
. Jeigu nuo sprendimo skirti socialinę paslaugą, susijusią su apgyvendinimu, iki socialinės paslaugos teikimo pradžios praeina daugiau kaip 2 mėnesiai, asmens finansinių galimybių vertinimas atliekamas iš naujo.
. Iš naujo įvertinus asmens (šeimos) finansines galimybes, asmuo už socialines paslaugas moka nuo to mėnesio, nuo kurio pasikeitė asmens (šeimos) pajamos, turtas arba teisės aktai, reglamentuojantys mokėjimą už socialines paslaugas.
. Asmuo (vienas iš suaugusių šeimos narių), pageidaujantis gauti socialines paslaugas, ar jo globėjas (rūpintojas, aprūpintojas) turi raštu pateikti informaciją apie asmens (šeimos) turimas pajamas, išvardytas Lietuvos Respublikos socialinių paslaugų įstatymo 39 straipsnyje (pajamų sumas).
. Jeigu informacija, reikalinga vertinant asmens finansines galimybes, yra valstybės registruose (kadastruose), žinybiniuose registruose, valstybės informacinėse sistemose ar ją Savivaldybės administracija pagal prašymą ir (ar) duomenų teikimo sutartis gauna iš valstybės ir (ar) Savivaldybės institucijų, įstaigų, įmonių ir organizacijų, asmuo šios informacijos teikti neprivalo.
. Asmens (šeimos) pajamos apskaičiuojamos ir asmens turto vertinimas atliekamas vadovaujantis Lietuvos Respublikos socialinių paslaugų įstatymo ir Mokėjimo tvarkos nuostatomis.
. Skiriant apgyvendinimo nakvynės namuose paslaugas asmens, kurio pajamos didesnės negu 1 VRP, finansinės galimybės mokėti už socialines paslaugas nevertinamos.
. Savivaldybės administracija turi teisę asmens (šeimos), gaunančio (-čios) socialines paslaugas, finansines galimybes iš naujo vertinti savo ar socialines paslaugas asmeniui (šeimai) teikiančio socialinių paslaugų teikėjo iniciatyva.

 SKYRIUS


. Asmuo (vienas iš suaugusių šeimos narių), pageidaujantis gauti laikino atokvėpio ar socialinės priežiūros paslaugas, ar jo globėjas (rūpintojas, aprūpintojas) pasirenka konkrečią akredituotą laikino atokvėpio ir (ar) socialinę priežiūrą teikiančią įstaigą ar fizinį asmenį.
. Asmuo (vienas iš suaugusių šeimos narių), pageidaujantis gauti socialinės globos paslaugas, ar jo globėjas (rūpintojas, aprūpintojas) pasirenka konkrečią socialinės globos (dienos, trumpalaikės ar ilgalaikės) paslaugas teikiančią įstaigą, kuriai suteikta licencija teikti socialinės globos paslaugas.
. Dėl bendrųjų socialinių paslaugų teikėjo pasirinkimo konsultacijas asmenims (šeimoms) teikia Vilniaus rajono socialinių paslaugų centras.

 SKYRIUS


. Asmenys už šio Tvarkos aprašo nuostatų nesilaikymą atsako Lietuvos Respublikos teisės aktų nustatyta tvarka.
. Tvarkos aprašo nuostatų vykdymo metu asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą ir apsaugą.
. Duomenų subjekto teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.
. Dokumentai saugomi Lietuvos Respublikos dokumentų ir archyvų įstatymo nustatyta tvarka.

